Jabuli 26
Lega pa dano ma cwinye leŋ
1ŋol koppa, ai Rwot,
pien abedo ka tiyo gin ma atir,
kun ageno in ki cwinya ducu
ma pe akalo akala wacel.
2Nena maber, ai Rwot, dok itema;
nen cwinya ki tamma ducu.
3Pien aneno mar meri ma pe lokke, dok abedo i adani.
4Pe abedo kacel ki jo ma lugoba,
dok pe aribbe ki jo ma lubwola.
5Adag ribbe ki lutim maraco,
pe bene abibedo kacel ki jo maraco.
6Ai Rwot, alwoko ciŋa pi nyuto ni ape ki bal mo,
awoto arumo kwede ke no tyerri,
7dok awero wer me pwoc ki dwana maloŋo,
kun atito bene pi tic me aura ma itiyo.
8Ai Rwot, amaro odi ka ma ibedo iye,
ma en kabedo ka ma deyoni tye iye.
9Pe it yeka woko kacel ki lubalo,
dok pe ineka woko kacel ki jo ma gioyo remo pa dano.
10Gin jo ma cwinygi tye pi timo gin marac,
ma jabagi opoŋ woko ki lim mewil i muŋ.
11Ento an atiyo gin ma atir; lara, dok iyutta berri.
12Abedo ki kuc ma gin marac mo pe ma gudo koma;
abipako Rwot i dye lwakke ma gucokke.